ལན།ང་རྩོམ་རིགས་ཀྱི་ལམ་ཁར་ཞུགས་ཐུབ་པ་ནི་བློ་འགྱོད་རྩ་བ་ནས་མེད་དེ།རྩོམ་རིགས་ཀྱི་ལམ་ལ་བསྐྱོད་སྟངས་ཐད་ནས་འདོད་བློ་མ་ཁེངས་པའི་དོན་དག་མང་པོ་བྱུང་སོང་།དཔེར་ན།གཅིག་ནས་ལྷམ་ཡ་གཅིག་རང་ལ་ཆ་བཞག་ན།དག་ཆ་ནོར་བ་དང་ཆད་ལྷག་མང་པོ་ཤོར་བ།གཉིས་ནས་བརྗོད་བྱའི་ཐད་ནས་ཀློག་པ་པོ་མང་པོ་ཞིག་གིས་ཡིག་ངག་གཉིས་ཀྱི་ཐོག་ནས་འཚོ་བ་དངོས་དང་བར་ཐག་རིང་བའི་དགོངས་ཚུལ་གསུངས་པ་དེ་བདེན་པ་ཡིན་པ།གསུམ་ནས་ང་རང་གི་ཤེས་ཚད་དང་འཚོ་བའི་ཉམས་མྱོང་ཞན་པ་བཅས་རེད།འོན་ཀྱང་དགའ་ཕྱོགས་ཀྱི་ལམ་ཁར་མུ་མཐུད་འགྲོ་རྒྱུ་ལ་ཡིད་ཆད་གཏན་ནས་བྱུང་མ་མྱོང་།རྒྱུ་མཚན་ནི་གསར་རྩོམ་གྱི་ལམ་ལ་ཞུགས་དུས་གོང་གི་སྐྱོན་གནས་རྣམས་བརྒྱུད་དགོས་པའི་གོ་རིམ་ཞིག་དང་།ཉམས་མྱོང་གསོག་སྤྱད་ཀྱི་སློབ་ཚན་གལ་ཆེན་ཞིག་ཏུ་མཐོང་གིན་ཡོད།